Stabilnost, brezhibnost delovanja in dolžina življenjske dobe samonosnih dvoriščnih vrat je odvisna od zanesljivega in trdnega temelja. Temelj za samonosna dvoriščna vrata mora biti ustreznih dimenzij glede na dolžino in težo vrat ter nosilnost tal. V večini primerov temelj za samonosna dvoriščna vrata sega od ene tretjine do polovice prevozne širine vrat in 60-80 cm v globino do točke zmrzovanja, širina temelja pa naj bi bila vsaj 50 centimetrov.
Armirano-betonska platforma je nameščena na stran, v katero se vrata odpirajo in kjer se nahajata tudi motor in vodilni voziček samonosnih dvoriščnih vrat. Izdela se tako imenovano posteljo iz armiranega betona na mestu, kjer sta v tla vpeta končni in vodilni steber dvoriščnih vrat. Kvalitetno izveden temelj za samonosna dvoriščna vrata omogoča dobro vertikalno in horizontalno stabilnost vrat. Cena zanj se giblje od 300 evrov dalje.